18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 214 της 16/28 Μαρτ. 1979 (ΦΕΚ Α΄ 62) Περί συστάσεως θέσεων συμβολαιογράφων εις την περιφέρειαν του Ειρηνοδικείου Θήρας. Έχοντες υπ’ όψει: 1)Τας διατάξεις της παρ. 1 του άρθρ. 10 του Νόμ. 834/1978 «περί τροποποιήσεως διατάξεών τινών του Νόμ. 670/1977 «περί κώδικος συμβολαιογράφων και άλλων τινών διατάξεων». 2)Τον πίνακα επιτυχόντων υποψηφίων συμβολαιογράφων κατά τον διαγωνισμόν του έτους 1976 εις την περιφέρειαν του Ειρηνοδικείου Θήρας, δημοσιευθέντα εις το υπ’ αριθ. 167 της 22 Δεκ. 1976, ΦΕΚ Παράρτημα. 3)Το γεγονός ότι δεν κατέστη δυνατόν να διορισθούν πάντες οι εγγεγραμμένοι εις τον ανωτέρω πίνακα λόγω ελλείψεως κενών θέσεων και λόγω λήξεως της ισχύος των και 4)Την υπ’ αριθ. 157/1979 γνωμοδότησιν του Συμβουλίου της Επικρατείας, προτάσει του επί της Δκαιοσύνης Υπουργού, απεφασίσαμεν: Άρθρον μόνον.-Συνιστώνται εις την περιφέρειαν του Ειρηνοδικείου Θήρας 3 θέσεις συμβολαιογράφων οριζομένου ούτω του συνολικού αριθμού αυτών εις 8 εξ ων ήδη έχουν ορισθή ανά μίαν εις Σίκινον, Ίον και Ανάφην. 